ระบบจัดการพลังงาน บ้านปู เน็กซ์ เอาชนะ Pain Point ยุคพลังงานแพงได้อย่างไร ?
หนึ่งในเทรนด์ด้านพลังงานที่กำลังมาแรงของโลก คือ “การจัดการพลังงาน” เพราะเป็นตัวช่วยที่ทำให้ธุรกิจต่าง ๆ ใช้พลังงานได้อย่างมีประสิทธิภาพ นำไปสู่การลดต้นทุนค่าพลังงาน โดยเฉพาะ ค่าไฟฟ้า ต้นทุนหลักที่ทุกธุรกิจต้องแบกรับทุกเดือน
18 พ.ย. 2565

ระบบจัดการพลังงาน บ้านปู เน็กซ์ เอาชนะ Pain Point ยุคพลังงานแพงได้อย่างไร ? 
บ้านปู เน็กซ์ x ลงทุนแมน
นับตั้งแต่โลกปลดล็อกจากการระบาดของโควิด-19
กิจกรรมทางเศรษฐกิจต่าง ๆ กลับมาคึกคัก ทุกบริษัทอยู่ในโหมดสร้างเส้นกราฟให้ทะยานขึ้น
แต่..ในช่วงเวลาที่ทุกอย่างกำลังไปได้สวย วิกฤตราคาพลังงานแพงก็ทำให้ธุรกิจสะดุดอีกครั้ง
สาเหตุจากสงครามระหว่าง รัสเซีย-ยูเครน และเงินบาทอ่อนค่าลง 
ถึงตอนนี้ ยังไม่มีใครกล้าฟันธงว่า ค่าพลังงานต่าง ๆ จะลดลงเมื่อไร
ทำให้เจ้าของธุรกิจต้องหาวิธีลดค่าพลังงาน และใช้พลังงานให้เกิดประโยชน์สูงสุด 
เพื่อลดต้นทุน และทำให้ธุรกิจขับเคลื่อนได้คล่องตัวขึ้น
หนึ่งในเทรนด์ด้านพลังงานที่กำลังมาแรงของโลก คือ “การจัดการพลังงาน”
เพราะเป็นตัวช่วยที่ทำให้ธุรกิจต่าง ๆ ใช้พลังงานได้อย่างมีประสิทธิภาพ นำไปสู่การลดต้นทุนค่าพลังงาน
โดยเฉพาะ ค่าไฟฟ้า ต้นทุนหลักที่ทุกธุรกิจต้องแบกรับทุกเดือน
โซลูชันที่นำมาใช้จัดการพลังงานได้อยู่หมัดก็คือ ระบบจัดการพลังงาน 
แล้ว ระบบจัดการพลังงาน คืออะไร ?
แล้วหากเราเป็นเจ้าของธุรกิจต้องใช้บริการจากบริษัทไหน? 
บ้านปู เน็กซ์ มีคำตอบ
ปัจจุบัน บ้านปู เน็กซ์ เป็นผู้ให้บริการโซลูชันพลังงานสะอาดแบบ Total Solutions 
ซึ่งหนึ่งในโซลูชันที่น่าสนใจ และสามารถช่วยผู้ประกอบการลดค่าใช้จ่ายด้านพลังงานได้แบบเห็นผลเร็ว คือ ‘ระบบจัดการพลังงาน’ หรือ Energy Management System (EMS)
แล้วบริการนี้ของ บ้านปู เน็กซ์ จะมาแก้ Pain Point ค่าพลังงานแพงให้กับธุรกิจยุคนี้อย่างไร ?
ลงทุนแมนจะเล่าให้ฟัง
ระบบจัดการพลังงานของ บ้านปู เน็กซ์ 
คือ ระบบอัจฉริยะ ที่จะเข้ามาช่วยควบคุม บริหารจัดการ ตรวจสอบ รวมถึงมอนิเตอร์การใช้พลังงานรอบด้านให้กับธุรกิจ 
โดยสามารถดูแลจัดการพลังงานให้เจ้าของธุรกิจ ได้ตั้งแต่ต้นน้ำ ถึงปลายน้ำ เรียกว่าครบทุกขั้นตอนเลยทีเดียว
ขณะที่ บ้านปู เน็กซ์ ก็สามารถออกแบบบริการที่เหมาะกับแต่ละธุรกิจได้อีกด้วย 
เพื่อให้สามารถแก้ Pain Point ของธุรกิจนั้นได้ตรงจุด
พูดง่าย ๆ ก็คือ ระบบจัดการพลังงานของ บ้านปู เน็กซ์
จะมาช่วยจัดการพลังงานภายในอาคารต่าง ๆ ได้แบบครบวงจร 
ไม่ว่าจะเป็น โครงการอสังหาริมทรัพย์แบบมิกซ์ยูส โรงแรม โรงงาน โรงพยาบาล ห้าง ฯลฯ 
เพื่อให้ธุรกิจเหล่านี้ใช้พลังงานได้อย่างเต็มประสิทธิภาพและคุ้มค่ามากที่สุด 
ที่สำคัญ เห็นผลประหยัดได้ทันทีตั้งแต่เริ่มโครงการ
ทีนี้ มาดูว่าภายใต้ ระบบจัดการพลังงาน ของบ้านปู เน็กซ์ มีบริการอะไรที่จะช่วยเจ้าของธุรกิจได้บ้าง ?
เริ่มด้วย บริการแรกที่จำเป็นต่อทุกธุรกิจ คือ ‘การจัดการระบบสาธารณูปโภคและประสิทธิภาพการใช้พลังงาน’
เพราะไม่ว่าคุณจะทำธุรกิจอะไร ย่อมต้องมีระบบสาธารณูปโภคเป็นองค์ประกอบสำคัญ เช่น ระบบทำน้ำเย็น ระบบปรับอากาศ ระบบอากาศอัด ระบบไอน้ำและน้ำร้อน รวมถึงระบบโซลาร์
โดยบริการนี้ มีทีมงานมืออาชีพดูแลทุกขั้นตอน ตั้งแต่การสำรวจหน้างาน ออกแบบนำเสนอโซลูชัน ให้คำแนะนำในการจัดการพลังงาน ติดตั้งอุปกรณ์และเทคโนโลยี จนถึงบริการหลังการขาย อีกทั้งมีดิจิทัลแพลตฟอร์ม ที่ช่วยติดตาม ตรวจสอบและเพิ่มประสิทธิภาพการใช้พลังงานของระบบต่าง ๆ ในอาคารได้อย่างแม่นยำ
บริการที่สอง คือ ‘การจัดการอาคารสถานที่’ ซึ่งจะมาเป็นผู้ช่วยดูแลรักษาโครงสร้างพื้นฐาน และยกระดับบริการทางเทคนิคให้กับอาคาร 
ทั้งการป้องกันอัคคีภัย ลิฟต์และบันไดเลื่อน การบริหารจัดการขยะ บริการด้านรักษาความปลอดภัย เป็นต้น 
 
แล้วรู้หรือไม่ ระบบจัดการพลังงาน ของบ้านปู เน็กซ์ ยังครอบคลุมไปถึง ‘ระบบผลิตความเย็นจากส่วนกลางและระบบโครงสร้างพื้นฐาน’ ซึ่งเป็นการผลิตความเย็นจากแหล่งผลิตขนาดใหญ่แบบรวมศูนย์ แล้วจึงกระจายความเย็นไปยังพื้นที่ส่วนต่าง ๆ หรือผู้ใช้หลายรายที่อยู่ในพื้นที่นั้น ๆ ได้อย่างครอบคลุม สามารถใช้แทนเครื่องปรับอากาศแบบเดิม ๆ 
ทำให้ธุรกิจลดค่าไฟฟ้าได้อย่างเกินคาด
ที่น่าสนใจก็คือ การมีดิจิทัลแพลตฟอร์มมาเพิ่มความฉลาด วิเคราะห์ ตรวจสอบ และมอนิเตอร์การใช้พลังงานได้แบบเรียลไทม์ 
รวมถึงยังมีทีมงานที่เชี่ยวชาญทั้งด้านพลังงาน และด้านเทคโนโลยี 
ซึ่งให้คำปรึกษาอย่างใกล้ชิด ออกแบบและติดตั้งระบบได้เหมาะสมกับแต่ละธุรกิจ
ทำให้ช่วยลดทั้งค่าไฟฟ้า ค่าสาธารณูปโภคได้อย่างรวดเร็ว
นอกจากนี้ อีกหนึ่งจุดแข็งที่น่าสนใจของ บ้านปู เน็กซ์ ที่แตกต่างกับบริษัทอื่น ๆ ในธุรกิจนี้.. ก็คือ
บ้านปู เน็กซ์ ไม่เพียงเป็นผู้คร่ำหวอดในแวดวงพลังงานสะอาดที่บริษัทชั้นนำทั่วภูมิภาคเอเชียแปซิฟิกไว้วางใจ
แต่ยังมีพันธมิตรที่มีความเชี่ยวชาญด้านการจัดการพลังงาน และมีเทคโนโลยีสุดล้ำ 
ไม่ว่าจะเป็น SP Group ผู้ให้บริการระบบสาธารณูปโภคด้านพลังงานแห่งชาติในสิงคโปร์ 
ซึ่งติดตั้งเครือข่ายระบบผลิตความเย็นจากส่วนกลางที่ใหญ่สุดในโลกให้โครงการมาริน่า เบย์ ประเทศสิงคโปร์
และระบบทำความร้อนและความเย็นจากส่วนกลางในโครงการ Mixed-Use ขนาดใหญ่ เมืองฉงชิ่งและกว่างโจว ประเทศจีน
ทีนี้ ถ้าถามว่า ถึงเวลาแล้วหรือยัง ที่ธุรกิจต่าง ๆ จะหันมาใช้ระบบจัดการพลังงาน จากบ้านปู เน็กซ์..
ก็ต้องบอกว่า ถ้าอยากติดปีกให้ธุรกิจของคุณก้าวข้ามวิกฤตพลังงานแพง และเป็น Smart Business ก็ต้องเริ่มจากการมีระบบจัดการพลังงานที่มีประสิทธิภาพ
แต่ที่แน่ ๆ ในวันที่พลังงานมีราคาสูงขึ้นเรื่อย ๆ ทุกธุรกิจต้องแบกรับภาระค่าพลังงานที่หนักขึ้น
บวกกับโลกยุคใหม่กำลังล้อมกรอบให้ทุกธุรกิจ และทุกอุตสาหกรรม มุ่งสู่ถนน Net-Zero  ซึ่งเป็นเส้นทางที่ทุกองค์กรทั่วโลกกำลังช่วยกัน “เปลี่ยน” อย่างเต็มใจ
นี่ยิ่งทำให้เห็นว่า ระบบจัดการพลังงาน ของบ้านปู เน็กซ์ 
สามารถช่วยทุกธุรกิจลดค่าใช้จ่ายด้านพลังงานไปพร้อมกับสร้างความยั่งยืน 
เรียกได้ว่า สร้างประโยชน์ทั้งทางตรงและทางอ้อมเลยทีเดียว
ผู้ประกอบการที่สนใจบริการระบบจัดการพลังงานของบ้านปู เน็กซ์ ลงทะเบียนได้ที่ 
 หรือสอบถาม call center 02-095-6599